Se troba a lo norueste de la sierra de Caballos y a lo nordeste de la sierra d'Exulve, chunto a lo río Guadalopiello en la costera d'un mont que por a on encomienzan a correr las auguas de los ríos Papel y Fuentes. Ye famoso por las esplugas karsticas, Cueva de las Graderas, Cuevas de Cristal u Grutas de Cristal, con curiosas morfolochias karsticas (cheolitas horizontals a más de las tipicas estalactitas y estalagmitas). En estas cuevas bi ha un chacimiento paleontolochico, materials endokarsticos que sedimentoron en la zaguera glaciación, lo Würm.